„Siseriiklik ja rahvusvaheline konteiner- ning treilerveoteenus" (viitenumber 276346)

Tehniline kirjeldus
Osa 2: Treilerveod

1.	ÜLDINE TEAVE

1.1.	Eesmärgiks on sõlmida raamlepingud treilervedusid (sh suuremõõtmelised, raskekaalulised ja ohtlikud (ADR-) veosed) teostava veoettevõttega kauba siseriiklikuks ja rahvusvaheliseks transpordiks. Enamikul juhtudel on veo algus- või sihtkoht Eestis. 
1.2.	Vedude teostamiseks rendib tellija sõidukid koos juhiga.
1.3.	Teenust hakkavad tellima Kaitseväe või Riigi Kaitseinvesteeringute Keskuse volitatud isikud.
1.4.	Nõuded teenusele:

Nimetus	Samaaegselt transporditavate veoste tegelikud massid	
Pakkuja miinimum veovõimekus	2 x 65T, 5 x 45T ja 5 x 30T 	
Veo teostamise võimekus
(Vedaja peab olema võimeline kindla etteteatamise ajaga alustama treilervedudega vastavalt toodule. 
Veo teostamise kestus lepitakse igakordselt kokku tellijaga).	•	Vähemalt 3 x 65T, 5 x 45T ja 5 x 30T – 
etteteatamisega 3 kalendripäeva
•	Vähemalt 6 x 65T, 10 x 45T ja 10 x 30T – etteteatamisega 7 kalendripäeva 
•	Vähemalt 10 x 65T, 20 x 45T ja 20 x 30T – etteteatamisega 14 kalendripäeva	
Veo ulatus	•	Eesti-sisene
•	Rahvusvaheline arvestusega, et algus- või sihtkoht on Eesti
•	Tellijal on õigus tellida vedusid ka algus- ja sihtkohaga väljaspool Eestit, kui veod jäävad Euroopa Liidu piiresse
•	Tellijal on õigus tellida vedusid ka algus- ja lõppsihtkohaga väljaspool Eestit, veod ei jää Euroopa Liidu piiresse (ÜK, Norra, Ukraina, Moldova, Türgi jne)	

Vedaja kohustused:

1.4.1.	Teenust osutavad sõidukid peavad teenuse osutamise hetkel vastama liiklusseaduses ja autoveoseaduses kehtestatud nõuetele;
1.4.2.	Haagistel peab olema võimekus iseliikuva tehnika peale- ja mahasõiduks ning treileritel kuni 45 T ja 65 T peab olema lisaks veoplatvormi laiendamise võimalus (3,1m roomikute välisservade vahega masinat peab olema võimalik täielikult toestada); 
1.4.3.	Haagised peavad olema varustatud GPS-seadmega, mis võimaldab ettevõttel jälgida haagiste teekonda ja asukohta reaalajas; 
1.4.4.	Tehnika veoks vajaminevad laadimis- ja kinnitusvahendid peavad olema treileri komplektis vastavalt teenuse tellija poolt esitatud tehnilistele nõuetele. Peamiselt kasutatakse veoste kinnitamiseks koormakette. Vedaja peab tagama, et kasutatavad koormaketid on vigastusteta ning keti pingutid ja ketid on omavahel sobilikud;
1.4.5.	Kasutatavate sõidukite märgistus peab vastama liiklusseaduses kehtestatud nõuetele;
1.4.6.	Tellimuse täitmisel peab kasutama vähemalt EURO VI heitmenormiga veokeid;
1.4.7.	Vedaja on kohustatud autorongi või selle osa tehnilise või muu rikke (veotakistuse) korral viivitamatult tegema kõik endast oleneva rikke kõrvaldamiseks ja sõidu jätkamiseks; 
1.4.8.	Vedaja on kohustatud informeerima tellija esindajat esimesel võimalusel kõigist võimalikest viivitustest teel, mis võivad põhjustada veose hilinemist sihtkohta ning tegema kõik endast sõltuva selle vältimiseks;
1.4.9.	Vedaja on kohustatud teenuse osutamiseks kasutama vastava kvalifikatsiooniga autojuhte;
1.4.10.	Vedaja on kohustatud teenust osutama tehnikaga, mis on tehniliselt korras ning vastab liiklusseaduses ja muudes normdokumentides kehtestatud tehnilistele nõuetele;
1.4.11.	Teenuse hinnastamisel on võimalik rakendada kütuse lisatasu (BAF), kui see on lepingu sõlmimise hetkel pakkumuse esitanud ettevõtte kodulehelt leitav.